open-index/open-wikipedia-markdown huggingface dataset:
Մինու Շարիֆի

**Մինու Շարիֆի** (. ), քրդական ծագումով իրանցի դերասանուհի, որ ճանաչում է ձեռք բերել *Ընկուզենի* ֆիլմում (2020) և *Լուսնի խավարում* (2021–2022) սերիալում իր տպավորիչ դերակատարումների շնորհիվ: Առաջադրվել է *Բյուրեղապակյա սիմուրղ* մրցանակի:

## Կարիերա
Շարիֆին կինոդերասանուհու իր կարիերայի սկիզբը դրել է՝ 2015 թվականին խաղալով *Գունատ հայելիներ* կարճամետրաժ ֆիլմում, որի համար արժանացել է Կումեշի տարածաշրջանային փառատոնի ժյուրիի մրցանակին և «Լավագույն դերասանուհի» անվանակարգում մրցանակի առաջադրվել Թեհրանի կարճամետրաժ ֆիլմերի միջազգային կինոփառատոնում: 

2020 թվականին նա ռեժիսոր Մոհամադ Հոսեյին Մահդավիանի «Ընկուզենի» ֆիլմում հանդես է եկել կարևոր կերպարներից մեկի մարմնավորմամբ, ինչի համար Ֆաջր կինոփառատոնում «Բյուրեղապակյա սիմուրղ» մրցանակի է առաջադրվել «Երկրորդ պլանի դերի լավագույն կատարում» անվանակարգում:

## Ֆիլմագրություն
### Կինո

### Վեբ

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:Իրանցի դերասանուհիներ
Աֆսանե Նաջմաբադի

**Աֆսանե Նաջմաբադի** () իրանական ծագմամբ ամերիկացի պատմաբան, գենդերային տեսաբան, արխիվագետ և մանկավարժ։ Ֆրենսիս Լի Հիգինսոնի պատմության և կանանց, սեռի և սեռականության ուսումնասիրության պրոֆեսորն է Հարվարդի համալսարանում:

## Կենսագրություն
Աֆսանե Նաջմաբադին ծնվել է 1946 թվականի դեկտեմբերի 29-ին Իրանում։ Սովորել է Թեհրանի համալսարանում, իսկ 1966 թվականին տեղափոխվել է Ռեդքլիֆ քոլեջ: Ստացել է իր բակալավրի կոչումը ֆիզիկայի ոլորտում 1968 թվականին Հարվարդի համալսարանի Ռեդկլիֆ քոլեջում, իսկ մագիստրոսի աստիճանը 1970 թվականին Հարվարդի համալսարանից: Դրանից հետո զբաղվել է սոցիալական ուսումնասիրություններով՝ համատեղելով ակադեմիական հետաքրքրությունները սոցիալական ակտիվության մեջ ներգրավվածության հետ, սկզբում Ամերիկայի Միացյալ Նահանգներում, իսկ ավելի ուշ՝ Իրանում:

1984 թվականին ստացել է սոցիոլոգիայի ասպիրանտուրա Մանչեսթերի համալսարանում։

## Կարիերա
Պրոֆեսոր Նաջմաբադին եղել է Հարվարդի համալսարանի Մերձավոր Արևելքի ուսումնասիրությունների կենտրոնի *Նեմազիի* անդամ (1984–1985 թվականներ), Բրաունի համալսարանի Պեմբրոքի կանանց ուսուցման և հետազոտության կենտրոնի անդամ (1988–1989 թվականներ), Հարվարդի աստվածային դպրոցում (կանանց կրոնի ուսումնասիրություններ) (1988–1989 թվականներ), Փրինսթոնի առաջադեմ ուսումնասիրությունների ինստիտուտում, (1994–1995), իսկ Հարվարդի համալսարանի Ռադկլիֆի առաջադեմ ուսումնասիրությունների ինստիտուտում (2000–2001): Բարնարդ քոլեջի Կանանց հետազոտությունների բաժնում ինը տարի դասավանդելուց և հետազոտություններից հետո 2001թվականի հուլիսին միացել է Հարվարդի համալսարանին որպես պատմության և կանանց հետազոտությունների պրոֆեսոր: Ներկայումս նախագահում է Կանանց, գենդերային և սեքսուալության ուսումնասիրության աստիճանների հանձնաժողովը։ Նրա նախագահության օրոք Կանանց հետազոտությունների աստիճանների կոմիտեն փոխել է իր անունը՝ դառնալով Կանանց, սեռի և սեռականության ուսումնասիրությունների աստիճանների կոմիտե:

Նաջմաբադին նաև վեց հատորով *Կանանց և իսլամական մշակույթների հանրագիտարանի* օգնական խմբագիրն է։

Պրոֆեսոր Նաջմաբադիի ամենավերջին հետազոտությունը վերաբերում է Իրանում սեքսի և սեքսուալության հասկացությունների և պրակտիկաների փոխակերպման ուղիների ուսումնասիրությանը` XIX դարի վերջից մինչև ներկայիս Իրան:

Նաջմաբադին ղեկավարում է *Կանանց աշխարհները Քաջար Իրանում* էջի թվային արխիվը և կայքը։ Նախագծին տրվել է իր երրորդ երկամյա դրամաշնորհը Հումանիտար գիտությունների ազգային հիմնադրամի կողմից, և այն ճանաչվել է Սպիտակ տան հանրային ներգրավվածության գրասենյակի կողմից 2012 թվականի մայիսին։

## Ծանոթագրություններ

Կատեգորիա:Պարսիկ պատմաբաններ
Կատեգորիա:Իրանցի կին գրողներ
Կատեգորիա:Ամերիկացի պատմաբաններ
Կատեգորիա:Իսլամական ֆեմինիզմի հետևորդներ
Կատեգորիա:Կին պատմաբաններ
Կատեգորիա:Արևելագետներ
Անահիտա Աֆշար

**Անահիտա Աֆշար** (, ) իրանցի դերասանուհի։ Առավել հայտնի է Մարզիեի դերով *«Երեքը չորսից»* ֆիլմում (2008 թվական): 2015 թվականին Աֆշարը ներկայացվել է «Հաֆեզ» մրցանակի՝ *«Ձյուն»* ֆիլմում (2014) իր դերակատարման համար։

## Ֆիլմագրություն
### Ֆիլմ

### Վեբ

### Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

 
Կատեգորիա:Իրանցի դերասանուհիներ
Յամանդու Օրսի

**Յամանդու Օրսի** (, ),ուրուգվայցի, քաղաքական գործիչ և Ուրուգվայի ընտրված նախագահ՝ 2024 թվականի համընդհանուր ընտրություններում տարած հաղթանակից հետո։

Օրսիի երդմնակալության արարողությունը տեղի է ունեցել 2025 թվականի մարտի 1-ին, որին մասնակցել են բազմաթիվ բարձրաստիճան անձինք, այդ թվում՝ Հայաստանի նախագահ Վահագն Խաչատուրյանը։

## Ծանոթագրություններ

Կատեգորիա:Ուրուգվայի նախագահներ
Կատեգորիա:Պետության ղեկավարներ
Կատեգորիա:Ուրուգվայի քաղաքական գործիչներ
Աթեղե Սեդիքի

**Աթեղե Սեդիքի** (, ի ծնե՝ **Պուրան Ռաջայ** ), իրանցի քաղաքական գործիչ և իրավապաշտպան, Իրանի նախկին նախագահ Մոհամմադ Ալի Ռաջայիի կին: 1981-1992 թվականներին Իրանի խորհրդարանի պատգամավոր:

## Կարիերա
Պուրան Ռաջայը ծնվել է 1943 թվականի սեպտեմբերի 2-ին Իրանի Ղազվին քաղաքում: վերանվանվել է Աթեղե Սեդիքի 1975 թվականին իրանական հեղափոխության ժամանակ նրա գործունեության պատճառով։

Ուղեկցել է ամուսնուն Փահլավիի ռեժիմի դեմ գործողություններում: Օգնել է Ռաջային Ռաֆահի դպրոցի ստեղծման գործում և ղեկավարել է դպրոցը ամուսնու՝ քաղաքականություն մտնելուց հետո:  Նա նաև մեկն էր այն մարդկանցից, ովքեր հանդիպել էին Ռուհոլլահ Խոմենիին, որը Իրան է վերադարձել աքսորից 1979 թվականի փետրվարի 1-ին: Այն բանից հետո, երբ 1981 թվականի օգոստոսի 30-ին ռմբակոծության ժամանակ սպանվել է Ռաջային, Սեդիքին առաջադրվել է Թեհրանի, Ռեյի, Շեմիրանաթի և Էսլամշահրի շրջանի պատգամավորական աթոռի համար 1981 թվականի հոկտեմբերի 2-ին տեղի ունեցած միջանկյալ ընտրություններում: Ընտրություններում հաղթել է 1 842 746 ձայնով։ Վերընտրվել է1984 և 1988 թվականների ընտրություններում։ Այնուամենայնիվ, նրա առաջադրումը 1992 թվականի ընտրություններում մերժվել է Պահապանների խորհրդի կողմից: 2009 թվականի նախագահական ընտրություններում աջակցել է Միր-Հոսեյն Մուսավիին, իսկ ընտրություններից հետո հեռացել է քաղաքականությունից: Դեմ է եղել նախկին նախագահ Մահմուդ Ահմադինեժադին և կարծում էր, որ Ահմադինեժադը յուրացրել է իր ամուսնու անունը։

## Ծանոթագրություններ

Կատեգորիա:Ապրող անձինք
Կատեգորիա:Պետությունների ղեկավարների ամուսիններ
Կատեգորիա:Իսլամական խորհրդակցական ժողովի 1-ին գումարման պատգամավորներ
Աթուսա Գոլշադնեժադ

**Աթուսա Գոլշադնեժադ** () իրանցի կարատեիստ, ծնվել է Իրանի Քերմանշահ քաղաքում: Գոլշադենժադը Իրանի հավաքականի անդամ է մինչև 21 տարեկանների և մեծահասակների խմբում։ Ոսկե մեդալ է նվաճել 2021 թվականին Ալմաթիում կայացած մինչև 21 տարեկանների Ասիայի առաջնությունում և 2023 թվականին Մալակկայում կայացած Ասիայի առաջնությունում:

## Վաղ կյանք
Գոլշադնեժադը սկսել է կարատե պարապել 2010 թվականին իր մարզիչ Ֆրենկ Նազարիի հսկողության ներքո Քերմանշահի «Արադ» ակումբում։ Ներկայումս Իրանի Իսլամական Հանրապետության կարատեի կանանց հավաքականի ազգային չեմպիոնն է՝ մինչև 61 կգ քաշային կարգում։

## Կարիերա
### 2021 թվականի Ասիայի առաջնություն
Ատուսա Գոլշադնժադը Ղազախստանի Ալմաթի քաղաքում 2021 թվականի Ասիայի առաջնությունում առաջին անգամ հանդես եկավ միջազգային ասպարեզում մինչև 21 տարեկանների 61 կգ քաշային կարգում: Առաջին տուրում 1։ 0 հաշվով հաղթել է ֆիլիպինցի Լիմոն Միսոյին։ Երկրորդ տուրում 4։ 0 հաշվով հաղթել է հոնկոնգցի Հեյ Վուդ Չոուին ու դուրս եկավ եզրափակիչ։ Եզրափակիչ խաղում Գոլշադենժադը 4:3 հաշվով հաղթել է ղազախստանցի Ասալ Քենիին և նվաճել էմրցույթի ոսկե մեդալը։

### 2022 թվականի Աշխարհի առաջնություն
Մինչև 21 տարեկանների 61 կգ քաշային կարգի ներկայացուցիչ Աթուսա Գոլշադնեժադը Թուրքիայի Կոնիա քաղաքում կայացած աշխարհի 2022 թվականի առաջնության առաջին շրջանում ընդմիջումից հետո 8:0 հաշվով հաղթել է շվեյցարացի Լի Բուշարին և դուրս եկել հաջորդ փուլ։ Երրորդ տուրում 7-2 հաշվով առավելության է հասել իտալացի Շաֆակ Քութաբիի նկատմամբ և դուրս եկել հաջորդ փուլ։ Չորրորդ տուրում 3-1 հաշվով հաղթել է ճապոնացի Սաիտ Կարարիին։ Գուլշադանջադը կիսաեզրափակչում 4-3 հաշվով պարտվել է Գոլբահար Գոզոտուկին և հնարավորություն է ստացել պայքարել բրոնզե մեդալի համար: Առաջին շրջանում  3-0 հաշվով պարտվել է ֆրանսիացի Հիլարի Ջենիֆեր Զամտոյին ու դուրս է եկել պայքարից:

### 2023 թվականի Ասիայի առաջնություն
Առաջին տուրում Գոլշադնեժադը 2-0 հաշվով հաղթել է հորդանանցի Մոնա Ալ-Դիրիին, իսկ երկրորդում կարողացել է 1-0 հաշվով հաղթել ղազախ Ասել Կանայային։ Կանանց 61-րդ քաշային կարգում 2023 թվականի Ասիայի առաջնության մրցահարթակում Իրանի ներկայացուցիչը Չինաստանի Գոնգ Լիի դեմ իր երրորդ մենամարտում 0:0 հաշվի ժամանակ հաղթել է մրցավարների և Հանթի Գոլշադնեժադի քվեարկության շնորհիվ և դուրս եկել այդ մրցաշարի եզրափակիչ, իսկ եզրափակիչ մենամարտում 3 տակտով հաղթել է Էմիրաթցի մրցակցին և դարձել կարատեի Ասիայի առաջնության ոսկե մեդալակիր:

## Ծանոթագրություններ

Կատեգորիա:Ապրող անձինք
Կատեգորիա:Իրանցի կարատեիստներ
Ատեֆեհ Ահմադի

**Ատեֆեհ Ահմադի** () իրանցի լեռնադահուկորդ: 2018 թվականի Ասիայի լեռնադահուկային առաջնության Super-G մրցաշարի արծաթե մեդալակիր:

Նրա հայրը եղել է դահուկավազքի Իրանի ազգային հավաքականի անդամ: Հայրը եղել է Ատեֆայի և նրա քրոջ՝ Հադիսի առաջին մարզիչը:

Մեծահասակների մակարդակով հանդես է գալիս 2017 թվականից, իր առաջին ոսկին նվաճել է Դարբանդսարում կայացած ազգային առաջնությունում։ Հսկա ոլորավայրէջքի մրցումներում Ահմադին հաղթել է իր ավելի փորձառու մրցակիցներ Ֆորուղ Աբասիին և Մարջան Կալհորին:

Որակավորվել է 2022 թվականի ձմեռային օլիմպիական խաղերին: Մասնակցել է 2022 թվականի ձմեռային օլիմպիական խաղերին Պեկինում։ Եղել է Իրանից միակ կինը, որ մասնակցել է և եղել է Իրանի դրոշակակիրը։ 2023 թվականի հունվարին ապաստան է խնդրել Գերմանիայում։ Պաշտոնապես մեկնել է Եվրոպա՝ նախապատրաստվելու փետրվարին Ֆրանսիայում կայանալիք աշխարհի առաջնությանը:

2023 թվականի դեկտեմբերին Ահմադին դարձել է առաջին FIS մարզիկը, որը ստացել է փախստականի կարգավիճակ:

## Ծանոթագրություններ

 
Կատեգորիա:Ապրող անձինք
Կատեգորիա:Իրանցի լեռնադահուկորդներ
Ավիշան Բաղերի

**Ավիշան Բաղերի** (), իրանցի կարատեիստ։ Սկսել է սպորտով զբաղվել չորս տարեկանից, հոր՝ Մուստաֆա Բաղերիի հսկողության ներքո և ակտիվորեն զբաղվում է Շիտորիո ոճով։

## Մեդալներ
Ունի մեկ համաշխարհային ոսկե մեդալ, երկու ասիական ոսկե և մեկ արծաթե մեդալ, և երկու համաշխարհային և ասիական ուսանողական արծաթե մեդալ:

Ոսկե մեդալ է նվաճել 2012 թվականին Թուրքիայում կայացած կարատեի համաշխարհային պատանեկան լիգայում:

Ոսկե մեդալ է նվաճել 2013 թվականին ԱՄԷ-ում կայացած կարատեի ասիական պատանեկան առաջնությունում:

2014 թվականին Թաիլանդում կայացած կարատեի երիտասարդների միջազգային առաջնությունում ոսկե մեդալ է նվաճել: 2014 թվականին Մալայզիայում կայացած կարատեի ասիական պատանեկան առաջնությունում արծաթե մեդալ է նվաճել:

2017 թվականին Ղազախստանում կայացած Ասիայի «Հույս» կարատեի առաջնությունում նվաճել է ոսկե մեդա: 2017 թվականին Իսպանիայում կայացած Հույսի կարատեի աշխարհի առաջնությունում դարձել է փոխչեմպիոն:

2018 թվականին Ճապոնիայում անցկացված կարատեի մեծահասակների համաշխարհային մրցույթում գրավել է երկրորդ հորիզոնականը:

2019 թվականին Մակաոյում կայացած կարատեի ասիական ուսանողական առաջնությունում բրոնզե մեդալ է նվաճել:

## Ծանոթագրություններ

Կատեգորիա:Իրանցի կարատեիստներ
Ժակ Պարսամյան

**Ժակ Պարսամյան** (ֆր.**՝** Jacques Barsamian, ), ֆրանսահայ երգիչ, գրող և լրագրող, որը մասնագիտացած էր ռոք երաժշտության մեջ։ Նա համագործակցել է *Rock & Folk*-ի, *Europe 1*-ի, *France Inter*-ի և *RMC*-ի հետ: Ֆրանսուա Ժուֆայի հետ համատեղ նա հեղինակ է նաև ռոքի և հանրաճանաչ երաժշտության վերաբերյալ մի շարք աշխատությունների։

## Կենսագրություն
Ժակ Պարսամյանն իր լրագրողական գործունեությունը սկսել է վաղ վաթսունականներին «Դիսկո Ռևյու» պարբերականում, այնուհետև «Փոփ երաժշտություն» և «Ռոք և ֆոլկ» ամսագրերում՝ դառնալով մասնագիտացված մամուլի նորարարներից և կարևոր դեմքերից։ Նա հարցազրույցներ է վերցրել համաշխարհային խոշոր աստղերից բազմաթիվ ամսագրերի համար և ներկայացրել «Երաժշտական ավտոմատ» հաղորդումը Fréquence Paris Plurielle 106.1 FM և այլ ալիքներով:

Բացի այդ, Ժակ Պարսամյանը լրագրող Ֆրանսուա Ժուֆայի հետ համագործակցելով ստեղծել է այս թեմայով կարևոր գրականություն, մասնավորապես՝ «Ռոքի պատմությունը» (Taillandier)։ Նա նաև վարել է բազմաթիվ ռադիոհաղորդումներ, այդ թվում՝ «Կամպուս»-ը Միշել Լանսելոտի և Ֆրանսուա Ժուֆայի հետ «Եվրոպա 1» ալիքով:

Ծագումով Նիսից Ժակ Պարսամյանը նաև ղեկավարել է *Polydor* ձայնագրման ընկերությունը (1977-1983): Նա նաև փորձել է իրեն երգչի դերում՝ ձայնագրելով մի քանի սկավառակ։

Պարսամյանը մահացել է երկարատև հիվանդությունից հետո 2024 թվականի դեկտեմբերի 1-ին, 81 տարեկանում։

## Աշխատություններ Ֆրանսուա Ժուֆայի հետ
* *Johnny Story* (1975)
* *Stones Story* (1976)
* *Elvis Presley Story* (1977)
* *Idoles Story (Yéyé Story)* (1978)
* *L’Âge d’or du rock ’n’ roll* (1980)
* *L’Âge d’or de la pop music* (1982)
* *L’Âge d’or du yéyé* (1983)
* *L’Âge d’or du rock & folk* (1985)
* *L’Âge d’or de la rock music* (1986)
* *L’Aventure du rock* (1989)
* *Johnny, 50 ans* (1992)
* *L’Encyclopédie de la black music* (1994)
* *L’Encyclopédie du rock américain* (1996)
* *Johnny 60 ans* (2002)
* *Les Stones 40 ans de rock & roll* (2003)
* *Histoire du rock* (2005)
* *Génération Johnny* (2010)

## Ծանոթագրություններ

## Արտաքին հղումներ
* Jacques Barsamian discography at Discogs

Կատեգորիա:Ֆրանսահայ գրողներ
Կատեգորիա:Ֆրանսահայ երգիչներ
Կատեգորիա:Ֆրանսահայ լրագրողներ
Դաժան գիշեր

**«Դաժան գիշեր»** (), ամերիկյան սուրբծննդյան մարտաֆիլմ սև կատակերգության ժանրում։ Ռեժիսոր՝ Թոմի Վիրկոլա, սցենարիստներ՝ Փեթ Քեյսի և Ջոշ Միլլեր։ Գլխավոր դերերը կատարել են Դեյվիդ Հարբորը, Ջոն Լեգուիզամոն, Քեմ Ժիգանդեն, Ալեքս Հասելը, Ալեքսիս Լոդերը, Էդի Պատերսոնը և Բևերլի Դ'Անջելոն։

"Դաժան գիշեր" ֆիլմի համաշխարհային պրեմիերան կայացել է 2022 թվականի հոկտեմբերի 7-ին Նյու Յորք Comic Con-ում, իսկ ԱՄՆ-ի վարձույթ ֆիլմը հանձնվել է նույն թվականի դեկտեմբերի 2-ին Universal Pictures-ի կողմից։

## Սինոփսիս
Երբ Սուրբծննդյան տոնի նախօրեին մի խումբ վարձկաններ պատանդ են վերցնում հարուստ ընտանիքին, օգնության է հասնում Սանտա Կլաուսը։

## Դերասանական կազմ
* Դեյվիդ Հարբոր-Ձմեռ պապ
* Ջոն Լեգուիզամո-Բեն, վարձկանների խմբավորման առաջնորդ։
* Քեմ Գիգանդե-Մորգան Լայթսթոուն
* Ալեքս Հասելլ- Սքայլեր Լայթսթոուն, Գերտրուդի չափահաս երեխաներից մեկը
* Ալեքսիս Լոդեր- Սքայլերի կինը՝ մարգի Մեթյուսը, ստիպված է արձակուրդներն անցկացնել տանը, որպեսզի իրենց դուստրը կարողանա վայելել Սուրբ Ծնունդը ։
* Լեա Բրեդի-Թրուդի Լայթսթոուն, Սքայլերի և Մարգիի դուստրը
* Էդի Պատերսոն- Ալվա
* Բրենդան Ֆլետչեր-Կրամպուս
* Բևերլի Դ'Անջելո-Գերտրուդ Լայթսթոուն, ընտանիքի ղեկավար, ընտանեկան ընկերության ղեկավար և իր երեխաներին ստիպում է պայքարել սիրո համար։
* Անդրե Էրիկսեն

## Արտադրություն
2020 թվականի մարտին Universal Pictures ընկերությունը հայտարարեց Փեթ Քեյսիից և Ջոշ Միլլերից օրիգինալ սցենարի ձեռքբերման մասին, որի հիման վրա 87north Productions ստուդիան լիամետրաժ ֆիլմ կնկարահանի։ 2021 թվականի նոյեմբերին Դեյվիդ Հարբորը ստացավ գլխավոր դերը, իսկ ռեժիսորի պաշտոնում նշանակվեց Թոմի Վիրկոլան։ 2022 թվականի սկզբին ֆիլմում դերեր են ստացել Ջոն Լեգուիզամոն, Բեվերլի Դ ' Անջելոն, Ալեքսիս Լոդերը, Էդի Պատերսոնը, Քեմ Ժիգանդեն և Անդրե Էրիկսենը։ Նկարահանումները տեղի են ունեցել 2022 թվականի հունվարից մարտ ընկած ժամանակահատվածում վինիպեգում։

## Պրեմիերա
«Դաժան գիշեր» ֆիլմի համաշխարհային պրեմիերան տեղի է ունեցել 2022 թվականի հոկտեմբերի 7-ին New York Comic Con-ում, իսկ ԱՄՆ-ի վարձույթում ֆիլմը կթողարկվի նույն թվականի դեկտեմբերի 2-ին Universal Pictures-ի կողմից։

## Սիկվել
2022 թվականի նոյեմբերին Հարբորը նշեց, որ «Դաժան գիշեր»-ի արտադրության ընթացքում քննարկումներ են եղել հնարավոր շարունակությունում տիկին Կլաուսի հայտնվելու մասին։ Դերասանը ցանկություն է հայտնել այդ դերում տեսնել Շարլիզ Թերոնին։

2022 թվականի դեկտեմբերին Վիրկոլան հաստատեց, որ քննարկումներ են եղել իր և գրողների միջև։ Նրանք սյուժեի մասին քննարկումներ են ունեցել տիկին Կլաուսի, Հյուսիսային բևեռի և էլֆերի գործարանի հետ։ Ռեժիսորը նշել է, որ այդ գաղափարների կյանքի կոչումը կախված է ընթացիկ ֆիլմի հաջողությունից։ Այդ ամսվա վերջին, պրոդյուսեր Քելլի Մաքքորմիկը հաստատեց, որ ստեղծողները ընթացիկ նկարները մի քանի շաբաթ անց կզբաղվեն շարունակության վրա աշխատանքով։

2023 թվականի հունվարին շարունակության վրա աշխատանքը հաստատվեց։

## Ծանոթագրություններ

Կատեգորիա:2022 ֆիլմեր
Կատեգորիա:Universal Pictures ֆիլմեր
Կատեգորիա:Անգլերեն ֆիլմեր
Կատեգորիա:Թոմի Վիրկոլայի ֆիլմեր
Կատեգորիա:Ֆիլմեր այբբենական կարգով
Կերակրման չափաքանակ

**Կերակրման չափաքանակ,** կենդանու սննդարար և հանքային նյութերի, վիտամինների, էներգիայի օրական, գիտականորեն հիմնավորված պահանջարկը։ Գյուղատնտեսական կենդանիների  չափավորված կերակրումն ապահովում է օրակերում տարբեր տարրերի հաշվեկշռվածությունն ու կերերի արդյունավետ օգտագործումը։ Տարբեր տեսակի և տարիքի կենդանիների համար կերակրման չափաքանակը որոշում են՝ հաշվի առնելով նրանց ֆիզիոլոգական վիճակը, մթերատվությունը, արտադրության տեխնոլոգիան և այլ գործոններ։ Ժամանակակից կերակրման չափաքանակը ընդգրկում է 18-30 ցուցանիշային կերային միավոր, փոխանակային էներգիա, չոր նյութ, մարսելի պրոտեին, օսլա, շաքարներ, հում բջջանյութ և ճարպ, մակրո և միկրոտարրեր, վիտամիններ, իսկ որոշ կենդանիների համար (խոզեր, թռչուններ)՝ նաև անփոխարինելի ամինաթթուներ։

## Խոշոր եղջերավոր կենդանիների կերային չափաքանակ
Կթու կովերի էներգիայի և սննդանյութերի պահանջարկը որոշում են՝ ելնելով նրանց կենդանի զանգվածից, կաթնատվությունից և կաթի յուղայնությունից։ Կովերը միջին հաշվով սպառում են 2,8-3,2 կգ (բարձր մթերատուները՝ մինչև 4,5 կգ) չոր նյութ՝ կենդանի զանգվածի 100 կգ-ի հաշվով։ Որքան առատ է կաթնատվությունը, այնքան ավելի էներգիա պետք է պարունակի կերի չոր նյութի 1 կգ-ն։ Օրական 10 կգ կաթնատվության դեպքում մարսելի պրոտեինի չափաքանակը պետք է լինի 95 գ, 20 կգ և ավելի կաթնատվության դեպքում՝ մինչև 105-0110 գ՝ 1 կերային միավորի հաշվով։ Հղիության՝ ցամաքի շրջանի կովերի կերային չափաքանակը կախված են հիմնականում նրանց կենդանի զանգվածից և նախատեսվող մթերատվությունից։ Մարսելի պրոտեինի բարենպաստ մակարդակը 1 կերային միավորի հաշվով 110 գ է, բջջանյութի պահանջարկը՝ 22-26 %, շաքարապրոտեինային հարաբերությունը՝ 0,8-1, օսլայի և շաքարների հարաբերակցությունը՝ 1,1-1,3։

Կատեգորիա:Գյուղատնտեսական կենդանիներ
Ռոյա Միրելմի

**Ռոյա Միրելմի** (պարսկերեն՝  رؤیا میرعلمی. ), իրանցի դերասանուհի։ Լայն ճանաչում ու համբավ է ձեռք բերել առաջին հերթին *«Pelargonium» ֆիլմում* (2015) և *«Ամուրիներ»* սերիալում (2016–2018)  խաղացած դերերով: Ընդ որում՝  *«Ամուրիներ»*  սերիալում իր տպավորիչ դերակատարման համար արժանացել է «Հաֆեզ» մրցանակի ՝ *Կատակերգական հեռուստասերիալի լավագույն դերասանուհի* անվանակարգում:

## Ֆիլմագրություն
### Կինո

### Վեբ

### Հեռուստատեսություն

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* 

Կատեգորիա:1978 ծնունդներ
Կատեգորիա:Ապրող անձինք
Կատեգորիա:Թեհրանի համալսարանի շրջանավարտներ
Կատեգորիա:Իրանցի դերասանուհիներ
Այդին Խաթաեյ

**Այդին Խաթաեյ Ասլ** (. ), իրանցի պրոֆեսիոնալ բոդիբիլդեր, հեռուստահաղորդավար և դերասան:

Մասնակցել է «*Իրանի ուժեղագույն մարդը*» ամենամյա հեռուստամրցույթին:

Բացի այդ, դերակատարումներով հանդես է եկել «Մոխթարնամե», "Az Yad Rafteha" և "Sag Band" ֆիլմերում:

Դրանից զատ՝ Բեհդադ Սալիմիի ընկերակցությամբ վարել է *Tahmatan* հեռուստածրագիրը:

## Ծանոթագրություններ

## Արտաքին հղումներ
* 
*
Մեհդի Ահմադի

**Մեհդի Ահմադի** (), իրանցի նկարիչ, կինոդերասան, արտիստ:

## Կարիերա
Ավարտել է արվեստի համալսարանի գրաֆիկ դիզայնի բաժինը: Սկսել է նկարել: Որոշ ժամանակ անց կազմակերպվել է նրա առաջին անհատական ցուցահանդեսը: Մասնակցել է երեսունից ավելի ցուցահանդեսների: Իր ուժերը փորձել է նաև դերասանության ասպարեզում. առաջին անգամ նկարահանվել է ռեժիսոր Խոսրով Սինաեյի «Սիրո ծառուղիներում» ֆիլմում:

## Ֆիլմագրություն
* *Գուցե սեր չէր (2017)*
* *Քառասունյոթ (2017)*
* *Berg Jan (2016)*
* *Գալիս է առավոտյան (2014)*
* *Մանուշակագույն (2014)*
* *Գունագեղ կղզին (2014)*
* *Slow in Silence (2012)*
* *Ավետարանականություն՝ երրորդ հազարամյակի քաղաքացու նկատմամբ (2012)*
* *Աչքեր (2014)*

## Ծանոթագրություններ

## Արտաքին հղումներ
* 

Կատեգորիա:Իրանցի դերասաններ
Կատեգորիա:Պարսիկ նկարիչներ
Ազամ Ջանգրավի

**Ազամ Ջանգրավի** (, ), Իրանի տեղեկատվական անվտանգության վերլուծաբան և մարդու իրավունքների պաշտպան, որն ապրում է Տորոնտոյում (Կանադա)։ Առավել հայտնի է նրանով, որ եղել է «Էնքելաբի աղջիկներից» մեկը՝ Իրանում պարտադրված կերպով հիջաբ կրելու դեմ բողոքի ցույցերի ժամանակ: Էնքելաբ փողոցում բողոքի ժամանակ էլեկտրական տրանսֆորմատորի ամենավերևում հանել է հիջաբը և թափահարել այն գլխի վերևում։

## Վաղ կյանք և կարիերա
Ծնվել է Թեհրանում՝ Մոսթաֆա Ջանգրավիի և Մեհրիի հինգերորդ երեխան է։ Մեծացել է ավանդական կրոնական ընտանիքում և ստիպված է եղել ամուսնանալ մինչև 22 տարեկանը, քանի որ մայրը ճնշել է նրան։

Ամուսնացել է Սայիդի հետ, որը պահպանողական կրոնական անձնավորություն է եղել և նրա ընտանիքը պարտավորեցրել է Ազամին ամենուր հիջաբ կրել։

Համակարգչային գիտության բակալավրի կոչում է ստացել Թեհրանի համալսարանում: Հետագայում շարունակել է ուսումը մագիստրատուրայի արհեստական ինտելեկտի և ռոբոտաշինության բաժնում։

Առաջին անգամ հղիացել է 2009 թվականին։ Զույգը երբեք իրար հետ չի ապրել և քանի որ նրանց վեճերը ժամանակի ընթացքում սաստկացել են՝ աղջիկը որոշել է իր դստերը չմեծացնել այդ միջավայրում։ Ամուսնալուծվել է, սակայն քանի որ Իսլամական Հանրապետության օրենքներն ու կանոնակարգերը դեմ են կանանց իրավունքների՝ նրանից պահանջվել է 4 տարի այն վերջնական տեսքի բերելու համար։

## Ակտիվիզմ
2017 թվականի դեկտեմբերի 27-ին Իրանում հակակառավարական բողոքի ցույցերի ժամանակ բարձրացել է էլեկտրաէներգիայի տրանսֆորմատորի տուփի վրա՝ Թեհրանի Էնքելաբ փողոցում։ Վիդա Մոհավեդը հանել է գլխաշորը, կապել փայտից և թափահարել այն հանգիստ կանգնած վիճակում՝ շրջապատված ամբոխով, որը հավաքված է եղել բողոքի ցույցի համար։ Նրան անմիջապես ձերբակալել են, սակայն ստացել է «Էնքելաբ փողոցի առաջին աղջիկը» անունը։

Շատ կանայք հետագայում կրկնել են այդ արարքը Թեհրանի մի քանի վայրերում և Ջանգրավին նրանցից մեկն է եղել: Բարձրացել է էլեկտրական տրանսֆորմատորի տուփի վրա և թափահարել իր շարֆը, ինչպես արել է Մովահեդը: Ոստիկանները Ջանգրավիին ձերբակալելուց հետո նստեցրել են մեկուսարան և տասը օր թողել այնտեղ։ Ավելի ուշ գրավի դիմաց ժամանակավորապես ազատ է արձակվել։ Հարցազրույցում նշել է, որ դատապարտվել է երեք տարվա ազատազրկման՝ «անպարկեշտություն քարոզելու և իսլամական օրենքը դիտավորյալ խախտելու համար»։

Նրան ասել են, որ պետք է ստորագրի իր արարքի հանդեպ ափսոսանք արտահայտող խոստովանական ցուցմունքը և որ նա հոգեկան հիվանդ է։ Նրանք նաև սպառնացել են, որ երեխայի խնամակալությունը կհանձնեն նախկին ամուսնուն կամ երեխան կարող է տեղափոխվել սոցիալական ծառայություններ։ Դրանից հետո նա երկրից փախել է Թուրքիա, այնուհետև տեղափոխվել Կանադա։

## Ծանոթագրություններ

 
Կատեգորիա:Թեհրանի համալսարանի շրջանավարտներ
Կատեգորիա:Իրանցի կին ակտիվիստներ
Կատեգորիա:Կին իրավապաշտպաններ
Աբեդ Աբեսթ

**Աբեդ Աբեսթ** (), իրանցի ռեժիսոր, գրող և դերասան: Դերակատարումներով հանդես է եկել Շահրամ Մոքրիի «Ձուկ ու կատու» և «Ներխուժում» ֆիլմերում, որոնցից առաջինը Վենետիկի միջազգային կինոփառատոնում արժանացել է «Հորիզոն» մրցանակի (2013 թ.), իսկ երկրորդը առաջադրվել է Բեռլինի միջազգային կինոփառատոնի «Թեդդի» մրցանակի(2018 թ.): Նրա՝ որպես կինոռեժիսոր նկարահանած առաջին գեղարվեստական ֆիլմը «Սիմուլյացիա»-ն էր (2017), որի համաշխարհային պրեմիերան կայացել է Բեռլինի 2017 թվականի միջազգային կինոփառատոնի  *forum* բաժնում: «Սիմուլյացիա»-ն «Լավագույն ֆիլմ» մրցանակ է ստացել Իսպանիայի շարժապատկերների փառատոնում (2018): Աբեդ Աբեսթի նկարահանած երկրորդ գեղարվեստական կինոնկարը, որը կրում էր «Սպանելով ներքինի խանին» վերնագիրը (2021) առաջին անգամ ցուցադրվել է Տալլինի «Սև գիշերներ» կինոփառատոնում, ժյուրիի մեծ մրցանակին արժանացել Լոս Անջելեսում անցկացված Slamdance կինոփառատոնի Breakouts բաժնում:

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Իրանցի դերասաններ
Կատեգորիա:Իրանցի կինոռեժիսորներ
Կատեգորիա:Իրանցի սցենարիստներ
Սուրբ ծնունդ (ֆիլմ, 2015)

**«Սուրբ ծնունդ»** () ամերիկյան սուրբծննդյան ֆիլմ, ռեժիսոր Ջոնաթան Լիվայն։ Ֆիլմը ԱՄՆ-ում վարձույթի է հանվել 2015 թվականի նոյեմբերի 20-ին։

## Սյուժե
Այն բանից հետո, երբ Իտան Միլլերի ծնողները մահանում են ավտովթարից, նա և իր երկու ընկերները՝ Իսահակ Գրինբերգը և Քրիս Ռոբերթսը, որոշում են ամեն տարի Սուրբ ծնունդը նշել միասին։ 2015 թվականին ընկերները որոշում են դադարեցնել այս ավանդույթը, քանի որ շուտով Իսահակը երեխա է ունենալու, իսկ Քրիսը դարձել է հայտնի մարզիկ։ Մինչ այդ, Իթանը գտնում է մի երեկույթի երեք հրավեր, որին նրանք միշտ երազել են գնալ:

## Դերասանական խումբ

*Ջոզեֆ Գորդոն-Լևիթ — Իթան Միլլեր
* Սեթ Ռոգեն — Այզեկ Գրինբերգ
* Էնթոնի Մաքի — Քրիս Ռոբերթս
* Ջիլիան Բելլ — Բեթսի
*Լիզի Կապլան— Դիանա
* Հելեն Յորք— Սինդի
*Մայքլ Շեննոն — միստր Գրին
* Մինդի Քափինգ — Սառա
*Իլանա Գլեյզեր — Ռեբեկա Գրինչ
* Ահարոն Հիլ — Թոմի Օուենս
* Թրեյսի Մորգան — Սանտա / պատմող
*Դարի Լոուրենս — տատիկ
*Նեյթան Ֆիլդեր — Ջոշուա
* Ջեյսոն Մանձուկաս — վատ Սանտա #1
* Ջեյսոն Ջոնս — վատ Սանտա #2
* Լորեյն Թուսեն — տիկին Ռոբերտս
* Մայլի Սարիուս — ինքն իր դերում

## Քննադատություն
Ֆիլմը հակասական արձագանքների է արժանացել կինոքննադատների կողմից։ Rotten Tomatoes կայքում ֆիլմն ունի 66% վարկանիշ՝ հիմնված քննադատների 145 ակնարկների վրա, միջին գնահատականը 5,9/10 է։ Metacritic կայքում ֆիլմն ունի 100-ից 58 միավոր՝ հիմնված 31 գրախոսականների վրա՝ նշելով «խառը կամ միջին ակնարկներ»։

## Ծանոթագրություններ

## Արտաքին հղումներ

Կատեգորիա:2015 ֆիլմեր
Կատեգորիա:Ամերիկյան ֆիլմեր
Կատեգորիա:Սուրբծննդյան ֆիլմեր
Սոգոլ Խալիղ

**Սոգոլ Խալիղ** (պարսկերեն ՝ سوگل خلیق. ), իրանցի դերասանուհի։ Լայն ճանաչում ու համբավ է ձեռք բերել առաջին հերթին «Մեղսակիցը» (2020) ֆիլմում տրանսգենդեր տղամարդու դերի կատարմամբ, որի համար առաջադրվել է «Հաֆեզ» մրցանակի: 2024 թվականին ստացել է իր առաջին *Հաֆեզ* մրցանակը *՝ «Նոթատետր* » (2023–2024) ֆիլմում տպավորիչ դերակատարման համար:

## Կյանքի վաղ շրջան
Սոգոլ Խալիղն ավարտել է Թեհրանի արվեստի համալսարանի կինոյի և թատրոնի ֆակուլտետը՝ թատերական ռեժիսուրա մասնագիտությամբ:

## Ֆիլմագրություն
### Կինո

### Վեբ

### Հեռուստատեսություն

## Թատրոն

## Մրցանակներ և առաջադրումներ

## Ծանոթագրություններ


## Արտաքին հղումներ
* Sogol Khaligh on SourehCinema (in Persian)
* Sogol Khaligh at IMDb
* Jam Jam newspaper website

Կատեգորիա:1988 ծնունդներ
Կատեգորիա:Ապրող անձինք
Կատեգորիա:Իրանցի դերասանուհիներ
Շայեսթե Իրանի

**Շայեսթե Իրանի** (), կինոյի, հեռուստատեսության և թատրոնի իրանցի դերասանուհի:

## Կենսագրություն
Ծնվել է 1979 թվականի հունիսի 23-ին Իրանի մայրաքաղաք Թեհրանում: Դասախոսությունների է հաճախել իսլամական *Ազադ* համալսարանում: 2005 թվականից իր ուժերը դրսևորել է դերասանության ասպարեզում: 

Գլխավոր հերոսուհիների կերպարների մարմնավորմամբ հանդես է եկել մի շարք ֆիլմերում, որոնցից հիշարժան են հատկապես *Season of Narges*-ը (2017) *Facing Mirrors*-ը (2011), *Խաղից դուրս*-ը (2006),, *Երրոր ալիք*-ը (2موج سوم (فیلم) 009).:

## Մրցանակներ և առաջադրումներ
* 2006 – Լավագույն դերասանուհու մրցանակ Իսպանիայի Խիխոն քաղաքի միջազգային կինոփառատոնում՝ *Խաղից դուրս* ֆիլմի համար
* 2011 – Առաջադրվել է լավագույն դերասանուհու մրցանակի Ֆաջր միջազգային կինոփառատոնում՝ *Facing Mirrors* ֆիլմի համար

## Ծանոթագրություններ

## Արտաքին հղումներ
* 

Կատեգորիա:Իրանցի դերասանուհիներ
Կատեգորիա:Թատրոնի դերասանուհիներ
Դամբալխաչո

**Դամբալխաչո** (), վրացական բորբոսով պանիր՝ պատմական Պշավիայի տարածաշրջանից (ժամանակակից Մցխետա-Մտիանետի շրջանում)։ Գրավոր աղբյուրների համաձայն, դամբալխաչոյի պատմությունը ավելի քան երկու դար է (պանիրը լայնորեն տարածվել է դեռևս մինչև 1800-ական թվականները):

## Արտադրություն
XXI դարում դամբալխաչոն արտադրվում է Մցխետա-Մտիանետի հարևան պատմական շրջաններում՝ Պշավիա, Մտիուլետի, Էրցո-Տիանետի, ինչպես նաև Կախեթիայի Լապանկուրի (Թելավայի մունիցիպալիտետ) և Չարտալա (Ահմետի մունիցիպալիտետ) գյուղերում: Պանիրը լավագույնս հասունանում է մայիսից հոկտեմբեր։ 

### Կաթի պատրաստում
Դամբալխաչո պանրի արտադրության առանձնահատկությունն այն է, որ պանիրը պատրաստվում է կաթնային յուղի արտադրությունից հետո մնացած պաշարից: Պախտան լցվում է յուղի բոյկից մեծ տապակով և տաքացվում է մինչև 40-50 °C, մինչև կաթսայի ձևավորումը: 

### Չորացում և ծխեցում
Այնուհետև հետևում են ջրազրկման ստանդարտ ընթացակարգերը. 12-18 ժամվա ընթացքում արյան շիճուկի ամբողջական հոսքի համար թաղում և կախում կտավի պարկում): Դեմքի զանգվածը աղում են և ձևավորում փոքր գլուխներ, որից հետո չորացնում են առանց արևի լույսի հասանելիության: Գլուխները տեղադրվում են փայտե կամ թեքված բջիջների մեջ, որոնք կախված են վառարանից կամ վառարանի ծխուղեղից, որտեղ ծխում է մեկ շաբաթվա ընթացքում: Ծխելուց հետո կարագի գլուխները լվանում են կաթի շիճուկով:

### Հասունացում
Դամբալխաչոյի հասունացման համար պատրաստված գլոխիկները տեղադրվում են կավե ամանների մեջ, երբեմն թուղթով ծածկելով:

Կաթնաշոռի գավաթները պահվում են նկուղային սենյակում 14-15 °C ջերմաստիճանում երկու ամսվա ընթացքում, որից հետո գլուխների մակերևույթին Penicillium ցեղի բորբոսների շերտ է աճում:

## Օգտագործում
Պանիրը սովորաբար մատուցվում է պտղամթերքային ձիթապտղի օղու (ჟიპიტაური), խաղողի թեյի կամ կարմիր գինու հետ: Սպառման մեկ այլ տարածված եղանակ է ֆոնդյուը, որը կոչվում է էրբոխաչո (վրացական էրբո-ից՝ հալած կարագ, խաչո-ից` կաթնաշոռ): Այս ուտեստի համար պանրի գնդիկները կտրատում են բեկորների մեջ և հալեցնում հալված կարագի մեջ՝ ավելացնելով մի քիչ ջուր։ Ճաշատեսակը սպառվում է՝ հացի կտորները թաթախելով հալած զանգվածի մեջ։

## Հետաքրքիր փաստեր
* 2014 թվականի սեպտեմբերի 3-ին Վրաստանի մշակութային ժառանգության պահպանման ազգային գործակալությունը հայտ է ներկայացրել Դամբալխաչո պանրի արտադրության մեթոդը Վրաստանի ոչ նյութական մշակութային ժառանգության ցանկում ներառելու մասին, իսկ արդեն սեպտեմբերի 25-ին այդ մեթոդը ներառվել է ցուցակում։

## Ծանոթագրություններ

Կատեգորիա:Բորբոսով պանիրներ
Կատեգորիա:Կաթնամթերք
Կատեգորիա:Կովի կաթից պանիրներ
Կատեգորիա:Վրացական պանիրներ
Սպիտակ կամուրջ (Իրան)

**Սպիտակ կամուրջ**՝ () կախովի կամուրջ է, որը գտնվում է Ահվազ քաղաքում և համարվում է քաղաքի խորհրդանիշներից մեկը։ Այն կառուցվել է Քարուն գետի վրա 1936 թվականին՝ Ռեզա շահ Փահլավիի իշխանության ժամանակ, Սև կամրջի կառուցումից յոթ տարի անց։ Կամուրջը բաղկացած է երկու կախովի հատվածից՝ 136 և 130 մետր երկարությամբ, և երեք կամարաձև հատվածից՝ 49 մետր երկարությամբ։ Կամուրջի ընդհանուր երկարությունը կազմում է 501 մետր։ Կամրջի շինարարական և փայտամշակման աշխատանքները ղեկավարել է Ահվազի հմուտ վարպետ Ղոլամհոսեյն Սալեհին։

Ներկայումս կառույցի պահպանության համար կամուրջը դարձել էմիակողմանի։ Գործում է միայն՝ Շահիդների հրապարակից Ռազի հիվանդանոցի ուղղությամբ։ Սպիտակ կամուրջը երկրորդն էր, որ կառուցվեց Կառուն գետի վրա. առաջինը Սև կամուրջն էր, որն կառուցվել էր երկաթգծիւ համար և կապում էր երկաթուղային կայարանը Իմամ նավահանգստի հետ։

Սպիտակ կամուրջը նաև առաջին կախովի կամուրջն էր Իրանում։ Քարուն գետը ամենաջրառատ գետն է Իրանում։ Այն միակ գետն էր, որով հնարավոր էր նավագնացություն։ Մեծ Քարունը բաժանում է Ահվազը արևելյան և արևմտյան մասերի, որոնք միացած են մի շարք կամուրջներով, որոնք Ահվազի տեսարժան վայրերից են։ Սպիտակ կամուրջը 10 հայտնի կամուրջներից մեկն է, որը կապում է գետի երկու ափերը։ Ահվազում կամուրջների մեծ քանակի պատճառով քաղաքը հաճախ անվանում են «կամուրջների քաղաք»։

Սպիտակ կամուրջը գործում է 1936 թվականից։ Շահագործման ժամանակ ինժեներները սահմանել են երեք կանոն կամրջի օգտագործման համար.

*Միաժամանակ կարող է անցնել միայն մեկ ավտոմեքենա։
*Ավտոմեքենաների արագությունը չպետք է գերազանցի 5 կմ/ժ։
*Կամրջով միաժամանակ չպետք է անցնեն մի քանի կառքեր։

## Պատկերասրահ

Pol Sefid 7.JPG
Pol Sefid 8.JPG
Ahvaz Bridge.jpg

Pol Sefid 10.JPG
Ahvaz - Karoon ^ White Bridge - panoramio.jpg
Pol Sefid 9.JPG



## Ծանոթագրություններ

Կատեգորիա:Իրանական ճարտարապետություն
Կատեգորիա:Իրանի կամուրջներ
Ռանա Գորգանի

**Ռանա Գորգանի** (ծնվ. 1986 թ.), ֆրանս-իրանյան պարուհի և նախկին դերասանուհի: Պարում է ըստ սուֆիական պարային ավանդույթների: Համարվում է մևլևի ուխտի ներկայացուցիչ եզակի կին դերվիշներից մեկն աշխարհում:

Ռանան ծնվել է Գերմանիայում: Իրանցի մոր և քուրդ հոր զավակ է: Մեծացել, հասակ է առել Ֆրանսիայում: Որպես արտիստուհի՝ հանդես է եկել *Conservatoire de Paris 20eme* խմբի հետ:

24 տարեկանում որոշել է նվիրվել պարարվեստին: Հիմնել է  “*l'Oeil Persan*” (ֆրանսերենից թարգմանած՝ նշանակում է *պարսկական աչք*) պարախումբը, որը պարսկական պարի մեջ մասնագիտացած առաջին պարային անսամբլն է Եվրոպայում:

Քովիդի համավարակի շրջանում Գորգանին սուֆիական պարեր սովորեցրել է  *Zoom* աշխատանոցների միջոցով:

## Ծանոթագրություններ

## Արտաքին հղումներ
* Danse Soufie (Gogani's web site)
* Gorgani Facebook
* Gogani's channel on YouTube

Կատեգորիա:Ապրող անձինք
Կատեգորիա:Իրանցի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի պարուհիներ
Շաբնամ Ֆարշաջու

**Շաբնամ Ֆարշաջու** (պարսկերեն՝ شبنم فرشادجو . ), թատրոնի, կինոյի և հեռուստատեսության իրանցի դերասանուհի։ Ֆաջր միջազգային կինոփառատոնում արժանացել է *Բյուրեղապակյա սիմուրղ* մրցանակի *«Լավագույն դերասանուհի»* անվանակարգում:

## Կենսագրություն
Շաբնամ Ֆարշաջուն ծնվել է 1978 թվականի հունվարին Իրանի մայրաքաղաք Թեհրանում: Կատարողական արվեստի մագիստրոսի աստիճան ունի։ Կինոդերասանական իր կարիերան սկսել է 1999 թվականին՝ նկարահանվելով ռեժիսոր Աբոլհասան Դավուդիի «Անձրևի մարդը» (2000) ֆիլմում: 

2022 թվականի սեպտեմբերին նա հանեց իր հիջաբը՝ հաջակցություն 22-ամյա քրդուհի Մահսա Ամինիի մահվան կապակցությամբ բռնկված բողոքի ցույցերի: Դրանից երկու օր անց, երբ այցելել էր Կանադա, Instagram-ի իր էջում հաղորդեց, որ հեռանում է դերասանական աշխարհից։ Իրանական լրատվական աղբյուրից մեկն այդ կապակցությամբ հայտնեց, որ Ֆարշաջուն այդ քայլին դիմել է ապաստան ստանալու նպատակով:

## Ֆիլմագրություն
**Հեռուստասերիալներ**
* *Պարզապես կատակում եմ* (2014) (պարսկերեն՝ شوخی کردم )
* *Առանձնատան տիկինը* (2018–2019) ( պարսկերեն ՝ بانوی عمارت ‎ , ռոմ. ՝  Banou-yeh Emarat )
**Ֆիլմեր**
* *Անձրևի մարդը* (2000 թ. ֆիլմ) (2000 թ.) ( պարսկերեն՝ مرد بارانی , ռոմանացված՝  Mard-e barani )
* *«Մանկապարտեզ» գործողությունը* (2012) ( պարսկերեն : عمليات مهد كودك , ռոմանացված՝  Amaliyate Mahde Koodak )
* *Ե՞րբ եք վերջին անգամ տեսել Սահարին* (2016) ( պարսկերեն՝ آخرين بار كي سحر را ديدي؟ , ռոմանացված՝  Akharin Bar Key Sahar Ra Didi )

## Ծանոթագրություններ

## Արտաքին հղումներ
* 

Կատեգորիա:Իրանցի դերասանուհիներ
Կատեգորիա:Իրանցի ֆեմինիստներ
Կատեգորիա:Ֆեմինիստ արվեստագետներ
Սոհեյլա Էսֆահանի

**Սոհեյլա Էսֆահանի,** իրանցի նկարչուհի և մանկավարժ, աշխատում է Կանադայում:  Էսֆահանին Արևմտյան Օնտարիոյի համալսարանի  դոցենտ է:  Նա հայտնի է իր ինստալացիոն արվեստով և քանդակներով։

Էսֆահանին ծնվել է Թեհրանում։ Ուսում ստանալու նպատակով 1992 թվականին տեղափոխվել է Կանադա:  Նա Վաթերլոյի համալսարանից ստացել է կերպարվեստի բակալավրի աստիճան, այնուհետև Արևմտյան Օնտարիոյի համալսարանում նույն մասնագիտացմամբ ստացել է մագիստրոսի կոչում: 

Էսֆահանին ստացել է Օնտարիոյի արվեստի խորհրդի նախագծի դրամաշնորհ: Նա նաև պարգևներ է ստացել Կանադայի Արվեստի Խորհրդից, Կանադայի Հասարակական և Հումանիտար Գիտությունների Հետազոտական Խորհրդից, Օնտարիոյի Արվեստի Խորհրդից և Վաթերլոյի տարածաշրջանի Արվեստի հիմնադրամից։  Հատկանշական է, որ 2015 թվականին Մեծ Բրիտանիայում նա առաջադրվել է Ջամիլ մրցանակի համար Լոնդոնի Վիկտորիայի և Ալբերտի թանգարանում։

## Ցուցահանդեսներ
Էսֆահանին բազմաթիվ ցուցահանդեսներ է ունեցել Կանադայում և միջազգային հարթակներում, այդ թվում՝

* Been T(here) (2022), Ռեդ Հեդ պատկերասրահ, Տորոնտո, Կանադա,
* Redeemer University College Gallery (2019), Անկասթեր, Օնտարիո, Կանադա
* Interstice, Republic Gallery (2019), Վանկուվեր, Բրիտանական Կոլումբիա, Կանադա
* In-Between, Durham Art Gallery (2016)՝ Դուրհամ, Օնտարիո, Կանադա
* Trans-(across, over, beyond)՝ MFA թեզի ցուցահանդես, Art Lab, Արևմտյան Օնտարիոյի համալսարան, Լոնդոն, Օնտարիո, Կանադա

## Հրապարակումներ
* Pasiechnik, Jenelle M. *Embodied Engagements: The Artwork of Jamelie Hassan & Soheila Esfahani in Translations*, ցուցահանդեսի կատալոգ, Քեմփբել Ռիվերի Արվեստի պատկերասրահ, Քեմփբել Ռիվեր, Բրիտանական Կոլումբիա, 2020 թվական:

* *The Living River Project: Art, Water and Possible Worlds*, ցուցահանդեսի կատալոգ, Վինձորի Արվեստի պատկերասրահ, Վինձոր, Օնտարիո, 2019 թվական:

* *The Source: Rethinking Water Through Contemporary Art*, ցուցահանդեսի կատալոգ, Ռոդման Հոլ Արվեստի Կենտրոն, Բրոկի Համալսարան, Սենթ Քաթարինս, Օնտարիո, 2017 թվական:
* *Embracing Place*, ցուցահանդեսի կատալոգ, Հոմեր Ուոթսոնի Տուն և Պատկերասրահ, Քիթչեներ, Օնտարիո, 2017 թվական:
* *The Red Head Gallery at 25*, ցուցահանդեսի կատալոգ, Ռեդ Հեդ պատկերասրահ, Տորոնտո, Օնտարիո, 2017 թվական:
* Matotek, Jennifer, խմբագիր, *Material Girls*. Լոնդոն, Մեծ Բրիտանիա՝ Black Dog Publishing Ltd, 2015 թվական:

## Ծանոթագրություններ

Կատեգորիա:Ապրող անձինք
Կատեգորիա:Իրանցի կին արվեստագետներ
Ջամշիդի գավ

**Ջամշիդի գավ** ( *jām-e Jam*), գուշակության գավաթ, որը իրանական դիցաբանության մեջ պատկանել է Մեծ Իրանի տիրակալներին: Նրա անվանումը կապված է Մեծ Իրանի մշակույթի և ավանդույթի առասպելական գործիչ Ջամշիդի (նոր պարսկերենում՝ Ջամ) հետ։ Գավը կոչվել է նաև *Ջամ-է Ջահան նամա*, *Ջամ-է Ջահան Արա*, *Ջամ-է Գիթի նամա* և *Ջամ-է Կայ Խոսրով*: Վերջինս Ավեստայում վերաբերում է Քայեի Խուսրավային, իսկ Վեդաներում՝ Սուշրավային։

Գավը պարսկական բազմաթիվ բանաստեղծությունների ու պատմվածքների թեմա է եղել։ Շատ հեղինակներ Պարսկական կայսրության հաջողությունը վերագրել են այս արտեֆակտի տիրապետմանը: Այն լայնորեն հանդիպում է պարսից գրականության մեջ։

Ասում էին, որ գավը (*Jām*) լցված էր Երիտասարդության թրմախառնուրդով և օգտագործվում էր գուշակության համար: Ինչպես նշել է Ալի-Աքբար Դեհխոդան, ենթադրվում էր, որ տիեզերքի բոլոր յոթ երկինքները կարելի է դիտել՝ նայելով դրան (از هفت فلک در او مشاهده و معاینه کردی): Ենթադրվում էր, որ այն հայտնաբերվել է Պերսեպոլիսում հին ժամանակներում: Ասում էին, որ ամբողջ աշխարհն արտացոլված է դրանում, և գուշակությունները գավաթի ներսում բացահայտում են խորը ճշմարտություններ: Երբեմն, հատկապես հայտնի պատկերներում, ինչպիսին է Արսլանի հերոսական լեգենդը, գավաթը պատկերացվել է որպես բյուրեղյա գունդ: Հելեն Զիմմերնի «Շահնամե»-ի անգլերեն թարգմանության մեջ օգտագործվում է «բյուրեղյա գլոբուս» տերմինը:
Ջամշիդի յոթ օղակներով գավի մասին խոսվում է 11-րդ դարի պարսիկ բանաստեղծ Օմար Խայամի «Ռուբայաթ» պոեմում․
։

Գավը նաև հիշատակվում է պարսիկ սուֆի միստիկ Ահմադ ալ-Ղազալիի հեղինակած *Sawāneh* գրքում.

20-րդ դարի գրականության մեջ գավաթը հիշատակվում է բանաստեղծ, փիլիսոփա և Պակիստանի հիմնադիր հայրերից մեկի՝ Ալլամա Մուհամմադ Իքբալի «Թասվիր-ի Դարդ» («Կարոտի դիմանկար») պոեմում.

## Տես նաև
*Պտյակ
*Սուրբ Գրաալ
*Առատության եղջյուր

## Աղբյուրներ
## Ծանոթագրություններ

## Արտաքին հղումներ
* Ջամշիդի գավ
* Ջամշիդի գավի լեգենդը․ Սուրբ Գրաալ, որն անմահություն է պարգևում և ապագան տեսնելու կարողություն

Կատեգորիա:Իրանական գրականություն
Կատեգորիա:Իրանական մշակույթ
Կատեգորիա:Խորհրդանիշներ
Կատեգորիա:Պարսկական դիցաբանություն
Շաբեստան

**Շաբեստան** կամ **շաբիստան** (, -գիշերասենյակ), ստորգետնյա տարածք, որը սովորաբար հանդիպում է Իրանի մզկիթների, տների և դպրոցների ավանդական ճարտարապետության մեջ: Այս տարածքները սովորաբար օգտագործվում էին ամռանը և կարող էին օդափոխվել քամորսիչներով և քյարիզներով։ Առաստաղը կարող է լինել հարթ կամ կոր։

Սասանյան կայսրության և դրան հաջորդած իսլամական ժամանակաշրջաններում շաբեստանը հիշատակվում էր որպես շահերի ներքին կացարան, որտեղ բնակվում էին նրանց հարճերը: Հետագայում այս կառույցները սկսեցին կոչվել  *zanāneh* (زنانه, «կանանց կեցավայր») և անդարունի։

## Օդափոխություն

Շաբեստանը կարելի էր օդափոխել՝ օգտագործելով քյարիզ՝ քամորսիչի հետ համատեղ: Քամորսիչը տան վերևում գտնվող ծխնելույզի նման կառույց է. չորս բացվածքներից մեկը, քամուն հակառակ  ուղղությամբ, տնից օդը հեռացնելու համար է: Մտնող օդը դուրս է քաշվում տան տակի քյարիզից։ Օդի հոսքը ստորգետնյա ուղղահայաց բացվածքից  ստեղծում է ավելի ցածր ճնշում (տե՛ս Բեռնուլիի հավասարում) և դուրս է բերում սառը օդը շինության տակի քյարիզ թունելից: Քյարիզից օդը քաշվում է թունել և սառչում է ինչպես սառը թունելի պատերի ու ջրի հետ շփման, այնպես էլ շոգիացման ջերմության արտազատման միջոցով, երբ ջուրը գոլորշիանում է օդային հոսքի մեջ: Չոր անապատային կլիմայական պայմաններում դա կարող էր հանգեցնել քյարիզից եկող օդի ջերմաստիճանի նվազմանը ավելի քան 15 °C-ով (27 °F): Քամորսիչները և քյարիզային սառեցումը օգտագործվել են անապատային կլիմայական պայմաններում ավելի քան 1000 տարի։

## Տես նաև
Իրանական ճարտարապետություն

## Ծանոթագրություններ

## Արտաքին հղումներ

Կատեգորիա:Իսլամական ճարտարապետության տարրեր
Կատեգորիա:Իրանական ճարտարապետություն
Կատեգորիա:Պարսկական մշակույթ
Սիլվեստեր Բելթ

**Սիլվեստրաս Բելտե** (, ), ավելի հայտնի որպես **Սիլվեստր Բելթ**, լիտվացի երգիչ և երգահան։ Եվրատեսիլ 2024 երգի մրցույթում Լիտվայի ներկայացուցիչը «» երգով զբաղեցրել է 14-րդ հորիզոնականը։

## Վաղ տարիներ
Բելթը ծնվել է Կաունասում (Լիտվա): Չորս տարեկանում սկսել է հետաքրքրվել երաժշտությամբ և սկսել է հաճախել երաժշտական դպրոց։ Ավարտելուց հետո ուսումը շարունակել է Կաունասի Juozas Gruodis կոնսերվատորիայում։

2019 թվականին ավարտել է Լոնդոնի Վեսթմինսթերի համալսարանը կոմերցիոն երաժշտության կատարման մասնագիտությամբ: Համալսարանն ավարտելուց հետո սկսել է աշխատել գեղեցկության սրահում։ 2021 թվականի հունվարին վերադարձել է Լիտվա, որտեղ պայմանագիր է կնքել ձայնագրման ընկերության հետ, սկզբում մտադիր է եղել վերադառնալ Լոնդոն, սակայն կարանտինային սահմանափակումների պատճառով չկարողացավ։

## Կարիերա
2010 թվականին Բելտեն մասնակցել է *Vaikų Eurovizijos nacionalinė atranka-*ին, Լիտվայի Մանկական Եվրատեսիլ 2010-ի նախընտրական ընտրություններին: Կատարել է «Pi-pa-po» երգը և անցել եզրափակիչ՝ հետագայում 12 եզրափակիչի մասնակիցների մեջ զբաղեցնելով 8-րդ հորիզոնականը։

2017 թվականին այն բանից հետո, երբ քույրը խրախուսել է նրան դիմել ** (Ես սուպեր հիթ եմ) ռեալիթի շոուին, Բելթեն մասնակցել է և ավելի ուշ հաղթել։ Հաղթանակից հետ հայրենի քաղաքից տեղափոխվել է Վիլնյուս, որտեղ հետագայում թողարկել է իր դեբյուտային «Noise» սինգլը։ Շոուում հաղթելուց անմիջապես հետո աշխատել է *2 Barai* հեռուստաշոուի կուլիսներում՝ *The Bar* ռեալիթի շոուի լիտվական անալոգը։ Հաջորդ տարի մասնակցել է *X Faktorius-ի* վեցերորդ եթերաշրջանին՝ *[[Իքս Ֆակտոր|The X Factor-]]* ի լիտվական տարբերակին, որից դուրս է մնացել չորրորդ շաբաթում։

2023 թվականի դեկտեմբերի 19-ին հայտնի է դարձել, որ Բելթեն մասնակցելու է *Eurovizija.LT* Լիտվայի ազգային ընտրությունը, որի ժամանակ ընտրել են երկրի մասնակցությունը Եվրատեսիլ 2024 երգի մրցույթին: Հանդես է եկել առաջին կիսաեզրափակչում, որը հաղթել է՝ դուրս գալով եզրափակիչ։ Այնուհետև Սիլվեստրը հաղթել է ընտրության եզրափակիչում՝ ստանալով երկիրը Եվրատեսիլում ներկայացնելու իրավունք։

2024 թվականի մարտի 29-ին մի քանի մասնակիցներ, ներառյալ Սիլվեստր Բելթը, համատեղ հայտարարություն տարածեցին՝ կոչ անելով «անհապաղ և տևական զինադադար» Գազայում, ինչպես նաև «բոլոր պատանդների անվտանգ վերադարձը»:

### Երաժշտական ոճ
Բելթեն նկարագրում է իր երաժշտությունը որպես հիմնականում փոփ երաժշտության որոշ ազդեցություններ էլեկտրոնային երաժշտությունից, ռեյվից և տեխնոյից։

### Անձնական կյանք
Բելթը բացահայտ բիսեքսուալ է և քամինգ աութ է արել 2017 թվականին։

## Ծանոթագրություններ

 
Կատեգորիա:Եվրատեսիլ երգի մրցույթի մասնակիցներ
Կատեգորիա:Եվրոպացի երգիչներ
Կատեգորիա:Լիտվացի արվեստագետներ
Կատեգորիա:Լիտվացի երաժիշտներ
Կատեգորիա:Լիտվացի երգիչներ
A Pentatonix Christmas

***A Pentatonix Christmas***, ամերիկյան Pentatonix խմբի հինգերորդ ստուդիական ալբոմը, որը թողարկվել է 2016 թվականի հոկտեմբերի 21-ին RCA Records լեյբլում, ինչպես նաև նրանց երկրորդ սուրբծննդյան ալբոմը։  Ալբոմը պարունակում է ավանդական սուրբծննդյան երգեր և երկու օրիգինալ կոմպոզիցիաներ՝ «Good to Be Bad» և «The Christmas Sing-Along»։ *A Pentatonix Christmas*-ը Billboard 200 հիթ-շքերթում ընդգրկվել է երրորդ հորիզոնականում, առաջին շաբաթվա ընթացքում վաճառվել է դրա 52 000 օրինակ, շուտով ալբոմը բարձրացել է հիթ-շքերթի առաջին հորիզոնական։  «A Pentatonix Christmas»-ը դարձել է Pentatonix-ի երկրորդ ալբոմը, որը գլխավորել Է Billboard 200-ը (առաջինը Pentatonix-ի նախորդ սկավառակն էր)։  Ալբոմը առաջին հորիզոնականն է զբաղեցրել նաև Billboard Holiday Albums հիթ-շքերթում. Альбом также дебютировал на первом месте хит-парада *Billboard* Holiday Albums։ 

Մինչև 2016 թվականի դեկտեմբեր ԱՄՆ-ում վաճառվել Է «A Pentatonix Christmas»-ի 639 000 օրինակ։

## Երգացանկ

## Հիթ-շքերթներ

### Շաբաթական հիթ-շքերթներ

### Year-end charts

### Տասնամյակի հիթ-շքերթներ

## Հավաստագրումներ

## Ծանոթագրություններ

Կատեգորիա:Սուրբծննդյան երգեր
Christmas in Vienna II

***Christmas in Vienna II*** (նաև ***Celebration in Vienna***), ամերիկացի երգչուհի Դայոն Ուորվիկի և իսպանացի տենոր Պլասիդո Դոմինգոյի համերգային ալբոմը, որը թողարկվել է 1994 թվականին Sony Classical լեյբլում։ 

Ձայնասկավառակը ձայնագրվել է 1993 թվականի դեկտեմբերի 21-ին Հոֆբուրգում «Christmas in Vienna» շարքի երկրորդ համերգի ժամանակ։  Ձայնագրությանը մասնակցել են նաև Վիեննայի սիմֆոնիկ նվագախումբը՝ Վիեկոսլավ Շուտեյայի ղեկավարությամբ և Մոցարտյան տղաների երգչախումբը։ Ձայնագրության պրոդյուսերն է Միշել Գոթցը։

## Երգացանկ

## Հիթ-շքերթներ

## Հավաստագրումներ

## Ծանոթագրություններ

Կատեգորիա:Սուրբծննդյան երաժշտություն
Եդոմ

**Եդոմ** եդոմերեն   ,, լատ.՝ «կարմիր»; Աքքադերեն ՝  ,   ; Հին եգիպտերեն ՝  )  հնագույն թագավորություն, որը տարածվում էր ներկայիս Հորդանանի և Իսրայելի հարավային տարածքներում։ Եդոմը և եդոմացիները հայտնվում են մի քանի գրավոր աղբյուրներում, որոնք վերաբերում են ուշ բրոնզի և երկաթի դարին, ներառյալ եգիպտական փարավոն Սեթի I- ի ցուցակը մ.թ.ա. 1215 մ.թ.ա., ինչպես նաև Ռամզես III- ի (մ.թ.ա. 1186–1155) արշավի սեպագիր արձանագրությունների մեջ։իր մայրաքաղաքը Պետրան էր որը հետագայում զավթվեց։ 

Հնագիտական հետազոտությունները ցույց են տվել, որ ազգը ծաղկել է մ.թ.ա. 13-րդ և 8-րդ դարերի միջև և ավերվել մ.թ.ա. 6-րդ դարում բաբելոնացիների կողմից անկումից հետո: Եդոմի թագավորության անկումից հետո եդոմացիները արևելքից եկող քոչվոր ցեղերի կողմից վտարվեցին դեպի արևմուտք՝ հարավային Հուդա։ նրանց թվում էին Նաբաթացիները, որոնք առաջին անգամ հայտնվեցին մ.թ.ա. 4-րդ դարի պատմական տարեգրության մեջ և մ. Ավելի վերջին պեղումները ցույց են տալիս, որ եդոմացիների բնակեցման գործընթացը Հուդայի հարավային մասերում և Նեգևից մինչև Թիմնա հատվածներում սկսվել է դեռևս Նաբուգոդոնոսոր II արքայի կողմից թագավորության կործանումից առաջ՝ մ.թ.ա. և օգտվելով Հուդայի արդեն թուլացած վիճակից։

Իրենց տարածքից դուրս մղվելուց հետո եդոմացիները պարսկական ժամանակաշրջանում բնակություն հաստատեցին մի տարածքում, որը ներառում էր Իսրայելի հարավային բլուրները մինչև Բեեր Շևայից հյուսիս ընկած տարածքը։   Ժողովուրդը հայտնվում է իր հին անվան հունարեն ձևով, որպես **իդումեացիներ** կամ **իդումացիներ**, և նրանց նոր բնակեցման տարածքը կոչվում էր **Իդումեա** կամ **Իդումեա** ( հունարեն ՝ Ἰδουμαία, *Idoumaía* ; լատ .՝ *Idūmaea* ), տերմին, որն օգտագործվում էր հելլենիստական և հռոմեական ժամանակաշրջաններում։ նշված է նաև Նոր Կտակարանում : Ք.ա. 2-րդ դարում եդոմացիները Հասմոնյանների կողմից բռնի կերպով ընդունվեցին հուդայականություն և ընդգրկվեցին հրեական բնակչության մեջ: Այլ գիտնականներ կարծում են, որ ձուլումը կամավոր է եղել։

Հուդան աստիճանաբար թուլացավ, ապա ավերվեց բաբելոնացիների կողմից մ.թ.ա. 6-րդ դարում:

## Ծանոթագրություններ

Կատեգորիա:Աստվածաշնչյան վայրեր
Կատեգորիա:Իսրայելի պատմություն
Կատեգորիա:Հին կտակարանի ժողովուրդներ
Կատեգորիա:Հորդանանի պատմություն
Կատեգորիա:Մ.թ.ա. 13-րդ դարում հիմնադրված պետություններ և տարածքներ
Կատեգորիա:Մերձավոր Արևելքի հին ազգեր
Կատեգորիա:Մերձավոր Արևելքի պատմական պետություններ
Կատեգորիա:Նախկին թագավորություններ
Կատեգորիա:Պաղեստինի պատմություն
Կատեգորիա:Սեմական ազգեր
Christmas Kisses

***Christmas Kisses*** (), ամերիկացի երգչուհի Արիանա Գրանդեի առաջնաելույթային ամանորյա մինի ալբոմը: 2013 թվականի դեկտեմբերի 13-ին այն թողարկվել է երկրների մեծ մասում, իսկ 2013 թվականի դեկտեմբերի 17-ին՝ ԱՄՆ-ում՝ դասական երկու քավերներից բաղկացած սուրբծննդյան երգերի և երկու օրիգինալ երգերի հավաքածուի տեսքով: 2014 թվականի դեկտեմբերի 3-ին ճապոնական հատուկ հրատարակությունը թողարկվել է CD-ով, իսկ երկու օր անց՝ թվային ներբեռնման համար։ Oricon հիթ շքերթում հասել է մինչև 25-րդ հորիզոնական: 2014 թվականի նոյեմբերի 24-ին ճապոնական հրատարակությունը ներառել է «Santa Tell Me» նոր երգը, որը թողարկվել է որպես ալբոմի հինգերորդ և վերջին սինգլ: Այն վաճառվել է 68,871 օրինակով ԱՄՆ-ում և ավելի քան 405,000 օրինակով ողջ աշխարհում:

## Ստեղծում և թողարկում
2013 թվականի նոյեմբերի 6-ին Գրանդեն Twitter-ում հայտարարել է, որ Սուրբ ծնունդից առաջ ամեն շաբաթ նոր երգ կթողարկի՝ սկսած «Last Christmas» քավերից։ «Last Christmas»-ը թողարկվել է որպես առաջատար սինգլ, արժանացել է դրական գնահատականների և քննադատների բարձր գնահատանքի՝ սուրբծննդյան կլասիկայում իր հոգևոր երանգի համար: Նոյեմբերի վերջին շաբաթվա ընթացքում թողարկել է սուրբծննդյան օրիգինալ երգը, որը կոչվում էր «Love Is Everything», և հայտնի է դարձել նաև, որ այդ ամսվա վերջում կթողարկի «Christmas Kisses»։ Դեկտեմբերի առաջին շաբաթվա ընթացքում Գրանդեն թողարկել է ևս մեկ օրիգինալ սուրբծննդյան երգ՝ «Snow in California», որին հաջորդել է 1953 թվականի դասական «Santa Baby» երգի քավերը, որում կերպարանավորվում է Գրանդեի նախկին գործընկեր Էլիզաբեթ Գիլիսը:

2014 թվականի նոյեմբերին Գրանդեն հայտարարել է, որ թողարկելու է մինի ալբոմի հատուկ թողարկում բացառապես Ճապոնիայում։ Հատուկ թողարկումը ներառում էր «Santa Tell Me» նոր երգը, որը թողարկվել է 2014 թվականի նոյեմբերի 24-ին որպես «Christmas Kisses» ալբոմի հինգերորդ և վերջին սինգլ: Երգը գրել են Գրանդեն, Սավան Կոտեչան և Իլյա Սալմանզադեն․ այն հասել է ամերիկյան Billboard Hot 100 հիթ-շքերթի տասնյոթերորդ հորիզոնականին և UK Singles Chart-ի տասնմեկերորդ հորիզոնականին:

Դեկտեմբերի 5-ին ճապոնական հատուկ թողարկումը թողարկվել է ճապոնական iTunes-ում։ Դեկտեմբերի 3-ին թվային թողարկումից երկու օր առաջ սկավառակը թողարկվել է ֆիզիկական կրիչով։ Այն զբաղեցրել է 25-րդ հորիզոնական *Oricon* հիթ շքերթում՝ դառնալով նրա երրորդ ալբոմը, որը բարձրացել է չարթերում՝ հաջորդելով «*<bdi>[[Yours Truly]]</bdi>*» և «*<bdi>[[My Everything]]</bdi>*» ալբոմներին:

## Tracklist

## Հիթ շքերթ

## Ծանոթագրություններ

Կատեգորիա:Անգլալեզու ալբոմներ
Կատեգորիա:Արիանա Գրանդե
Կատեգորիա:Արիանա Գրանդեի ալբոմներ
Կատեգորիա:Մինիալբոմներ
Կատեգորիա:Փոփ ալբոմներ